રાજધાની દિલ્હીના માર્ગો માટે, વૃક્ષો માટે, પ્રજા માટે અને રાજમહેલો શાહીકચેરીઓ માટે આ જાજરમાન દ્રશ્યો, બાદશાહી ઠાઠમાઠ, બેન્ડવાજાંઓની ધમાકેદાર રમઝટ અને રંગ, રૂપ, રોશનીની ઝાકઝમાળ અને સાંસ્કૃતિક ઝલકના કલામય પ્રદર્શનો ખાસ કાંઈ નવા નહોતાં, પરંતુ રાષ્ટ્રીય પર્વનો થનગનાટ અને સરકારી ઠાઠમાઠ અહીં રેલાવીને આ પર્વ કાળના ગર્ભમાં વિલીન થઈ ગયું છે, અને ‘હવે શું’નો પ્રશ્ર્ન આપણા માટે મૂકી ગયું છે !